**Maa-ja Ruumiamet**

Mustamäe tee 51, 10621 Tallinn

e-post: [maaruum@maaruum.ee](https://maaruum.ee/riigimaa-tehingud-ja-maakorraldus/riigile-maade-ostmine/taastuvenergeetika-arendamine)

Riigimaade osakond, Kasutusvalduse ja hoonestusõiguse büroo

Heleri Kivi, juhataja

e-post [Heleri.kivi@maaruum.ee](mailto:Heleri.kivi@maaruum.ee)

tel. 5863 6535

**Regionaal- ja Põllumajandusministeerium**

Suur-Ameerika 1, 10122 Tallinn

[info@agri.ee](mailto:info@agri.ee)

17.01.2025 nr TO-JUH-6/21

**Taotlus - riigi omandis olevale maale OSALISE hoonestusõiguse seadmine Tootsi Tuulepargis**

Pöördume Enefit Green AS (registrikood 11184032, edaspidi ka „**arendaja**“) nimel Maa-ja Ruumiameti poole taotlusega korraldada riigi omandis olevale kinnistule hoonestusõiguse seadmine eesmärgiga viia lõpuni Tootsi Suursoo ala ja tuulepargi teemaplaneeringu („**planeering**“) raames ette nähtud ehitus.

Kõnealune katastriüksus on: Pööravere turbatootmisala 2 (katastriüksus 63801:001:0163). Tegu on ühega kolmest katastriüksusest, mis on kinnistu registrinumbriga 2432506 koosseisus, Riigi Kinnisvararegistri kood KV7438. Kinnistu omanik on Eesti Vabariik ning valitseja Regionaal- ja Põllumajandusministeerium.

Planeeringu alusel on juba välja ehitatud 38 tuulikut. Arendaja soovib välja ehitada veel 8 tuulikut, mille jaoks puudub arendajal täna maakasutusõigus.

Juhindudes järgmistest asjaoludest:

* Arvestades planeeringuga ette nähtud lahendust, on täiendavaid tuulikuid võimalik ühendada üksnes arendaja poolt välja ehitatud ja talle kuuluva tuulepargi elektri- ja teede võrku. Planeeringukohaseid tuulikuid ei ole võimalik välja ehitada ilma arendajat kaasamata. Planeeringu elluviimine mistahes kolmanda isiku poolt oleks äärmiselt ajakulukas või koguni võimatu.
* Tulenevalt Vene Föderatsiooni täiemahulisest pealetungist Ukrainale aastuvenergia kiire kasutuselevõtt on ülekaaluka avaliku huvi objektiks, vastavalt Euroopa Nõukogu määrusele 2022/2577, artiklile 3.

Palume leida seaduspärane võimalus anda planeeringuga ette nähtud tuulikute alune maa Enefit Green AS kasutusse hoonestusõiguse alusel, planeeringuga ette nähtud tuulikute väljaehitamiseks ning hilisemaks opereerimiseks.

Ühtlasi anname teada, et soovides hoida kokku arenduseks kuluvat aega, siis esitasime paralleelselt juba ka taotluse kohalikule omavalitsusele nimetatud tuulikute ehitamiseks projekteerimistingimuste väljastamiseks.

Jääme ootama Teie poolt tagasisisdet.

(allkirjastatud digitaalselt)

**Malle Vool**   
Projektijuht  
Enefit Green AS volitatud esindaja  
  
Käesolevale dokumendile on lisatud:

1. täiendavate tuulikute asendiplaan, väljavõte planeeringu „ Tootsi Suursoo ala ja tuulepargi teemaplaneering“ põhijoonisest
2. koopia projekteerimistingimuste taotlusest
3. Esindaja volitus